proxectonos/corpus_dominio_legal_administrativo_tmp huggingface dataset:
09/12/2019 | Administración LocalMunicipal
Cabana de Bergantiños
Aprobación do padrón fiscal da taxa polo servizo integral da auga

Con data 3 de decembro 2019, o alcalde, D. José Muiño Dominguez, ditou a seguinte resolución: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de setembro de 2019 ao 30 de novembro de 2019, presentado no Concello pola empresa concesionaria do servizo. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa polo servizo de abastecemento, saneamento e depuración de auga, incluído o canon da auga correspondente ao período 1 de setembro de 2019 ao 30 de novembro 2019, que consta de 1.130 usuarios e que ascende ao importe de 43.190,96 €, incluíndo o servicio integral da auga, o IVE e o canon da auga. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación.” Cabana de Bergantiños, 3 de decembro de 2019. O alcalde Asdo. José Muiño Domínguez.
09/12/2019 | Administración LocalMunicipal
Betanzos
Rectificación de erro. Bases profesor/a percusión

O 22 de novembro de 2019 publicouse unha corrección de erros da claúsula segunda das bases de convocatoria de profesor/a de percusión no Conservatorio de Betanzos. Boletín Oficial da Provincia nº 223. Observado un erro en dita corrección procedese a rectificación do mesmo. Na claúsula segunda donde dí.” A xornada será a tempo parcial de ata 15 horas mensuais como máximo”., debe decir.” A xornada será a tempo parcial de ata 15 horas semanais como máximo”. Conceder un novo prazo de dez días hábiles para a presentación de instancias contados a partir do día seguinte da publicación deste anuncio. Betanzos, 29 de Novembro de 2019 A Alcaldesa, Asdo./ Maria Barral Varela.
09/12/2019 | Administración LocalMunicipal
Laxe
Exposición pública SAF setembro 2019

En data de 29 de novembro de 2019 ditouse o Decreto da Alcaldía número 892/2019, cuxo teor literal é a seguinte: << Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 27/11/2019, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de setembro de 2019. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de setembro de 2019 que importa un total de dous mil trescentos sesenta e sete euros e setenta e un cents (2.367,71 euros), que comprende un total de 53 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> Laxe, a 29 de novembro de 2019 O alcalde José Luis Pérez Añón
09/12/2019 | Administración LocalMunicipal
Outes
Aprobada inicialmente a ordenanza municipal reguladora do prezo público pola prestación do servizo no Punto de Atención á Infancia (PAI) de Outes, por Acordo do Pleno de data 28 e novembro de 2019

Aprobada inicialmente a ordenanza municipal reguladora do prezo público pola prestación do servizo no Punto de Atención á Infancia (PAI) de Outes, por Acordo do Pleno de data 28 e novembro de 2019. De conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde o seguinte á inserción deste anuncio no Boletín Oficial da Provincia para que poida ser examinada a ordenanza e poidan, no seu caso, presentarse as reclamacións que se estimen oportunas. Durante o devandito prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará ao dispor dos interesados na sede electrónica https://outes.sedelectronica. gal/info.1 e na páxina web https://www.outes. gal/ corporativas. No caso de non presentarse reclamacións no citado prazo, entenderase definitivamente aprobado o acordo de aprobación inicial da mencionada Ordenanza. Outes, a 2 de decembro de 2019. O Alcalde, D. Manuel González López.
09/12/2019 | Administración de JusticiaJuzgados de Primera Instancia
1ª Instancia 8 A Coruña
Notificación sentencia JVD 784/2018

Florina Ramona Geraldia Marruedo, letrado da administración de xustiza do Xulgado de Primeira Instancia Núm.8 da Coruña, fago saber que no RAMIN ALFEREZ ALFREDO 784/18 ditouse Sentenza num.128/19 de 23/09/2019 que non pude ser notificada á parte demandada con NIF XXXXXXXXX y NIE XXXXXXXXX. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución non se pode interpor recurso ningún consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 03 de decembro do 2019. Florina Ramona Geraldia Marruedo O letrado da administración de xustiza.
09/12/2019 | Administración LocalMunicipal
Outes
Aprobada inicialmente a ordenanza municipal reguladora do prezo público pola utilización dos servizos de conciliación da vida laboral e familiar, por acordo do Pleno de data 28 de novembro de 2019

Aprobada inicialmente a ordenanza municipal reguladora do prezo público pola utilización dos servizos de conciliación da vida laboral e familiar, por acordo do Pleno de data 28 e novembro de 2019. De conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde o seguinte á inserción deste anuncio no Boletín Oficial da Provincia para que poida ser examinada a ordenanza e poidan, no seu caso, presentarse as reclamacións que se estimen oportunas. Durante o devandito prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará ao dispor dos interesados na sede electrónica https://outes.sedelectronica. gal/info.1 e na páxina web https://www.outes. gal/ corporativas. No caso de non presentarse reclamacións no citado prazo, entenderase definitivamente aprobado o acordo de aprobación inicial da mencionada Ordenanza. Outes, a 2 de decembro de 2019. O Alcalde, D. Manuel González López.
09/12/2019 | Administración LocalMunicipal
Boiro
Anuncio de publicación de delegación de funcións da Alcaldía

Faise público para xeral coñecemento que o 02/12/019 esta Alcaldía ditou a seguinte resolución de delegación de funcións: Resolución da Alcaldía de delegación de funcións. Debido á miña ausencia do termo municipal durante uns días, e de conformidade co disposto nos artigos 23.3 da Lei 7/1985, do 2 de abril, Reguladora das bases do réxime Local, 63 da Lei 5/1997, do 22 de xullo, da Administración local de Galicia, e 44, 47 e 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 9 da Lei 40/2015, do 1 de outubro, de réxime xurídico do sector público RESOLVO: PRIMEIRO. Delega-las funcións propias desta Alcaldía en favor do primeiro tenente de alcalde, D. José Luís Ruíz Laíño, para os días que van o 3 ó 8 de decembro de 2019, ambos incluídos. SEGUNDO. A substitución no exercicio das miñas atribucións producirá efectos a partires do día 3 de decembro, sen prexuízo da súa publicación no Boletín Oficial da Provincia. TERCEIRO. Dar traslado desta Resolución ó interesado para o seu coñecemento e aceptación, no seu caso, do contido. CUARTO. Dar conta deste Decreto ó Pleno da Corporación na primeira sesión ordinaria que teña lugar, de acordo co previsto no artigo 42 do ROFRXEL.” Boiro, 2 de decembro de 2019. JOSÉ RAMÓN ROMERO GARCÍA, alcalde
09/12/2019 | Administración LocalMunicipal
Cee
Nomeamento persoal eventual

ASUNTO: NOMEAMENTO PERSOAL EVENTUAL EXPEDIENTE DECRETO: 2019/G003/000740 Considerando que o Pleno da Corporación, na sesión celebrada o 29 de novembro de 2019, aprobou a seguinte Proposta da alcaldía: “Margarita Lamela Louzán, alcaldesa do Concello de Cee, de conformidade co disposto no artigo 104 de Lei 7/1985, de 2 de abril, Reguladora de las Bases del Régimen Local, que establece que o Pleno das Corporacións, determinará o número, características e retribucións do Persoal Eventual. En uso das facultades que me atribue a lexislación vixente, PROPOÑO ao Pleno do Concello: PRIMEIRO.- Determinar como número de persoal eventual de confianza: 1. SEGUNDO.- Como características: Denominación: Persoal apoio e colaboración coa Alcaldía. Administrativas e de apoio a Alcaldía Xestión redes sociais. Actualización e seguemento páxinas web. Previsión do custo laboral mensual e anual dun persoal eventual de confianza (similar a concellería Delegada). Retribucións axustadas ás previsións das consignacións do Orzamento municipal do ano 2019. No orzamento municipal para o ano 2019 consignouse crédito na partida 912/110.00 para cubrir 3 meses do custo anual mais a paga extra correspondente. Grupo de cotización: 03. Xornada: 25 horas. Nº de pagas: 12+2 pagas extraordinarias a devengar nos meses de xuño e decembro. Asinado dixitalmente ao marxe.” No uso das atribucións que me outorga a lexislación do réxime local, RESOLVO: PRIMEIRO. Nomear a Dª SOFIE LUNATE DE ARRIAGA, con DNI XXXXXXXXX, como persoal eventual, para ocupar o posto de traballo de confianza coas funcións específicas e retribucións aprobadas polo Pleno da Corporación no acordo que se reflicte no expositivo desta Resolución. SEGUNDO. A persoa nomeada poderá ser cesada ou separada libremente pola Alcaldía en calquera momento do mandato da actual Corporación. En calquera caso, este persoal eventual cesará automaticamente en todo caso cando se produza o cesamento ou expire o mandato da autoridade á que presten a súa función de confianza ou asesoramento. TERCEIRO. Notificar este nomeamento ao interesado para que tome posesión do cargo. CUARTO. Facer público este nomeamento no Boletín Oficial da Provincia, con especificación do réxime de retribucións e dedicación. QUINTO. Dar conta ao Pleno na primeira sesión que celebre. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, luns 2 de decembro de 2019 A alcaldesa, Margarita Lamela Louzán A secretaria, Rocío Hermida Cancela
09/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.66336 Mariscos Antón Fernández, S. L. - Muros

MARISCOS MARTIN MARIA BRICIO DORCEA, S. L., de conformidade co artigo 116 do Regulamento Xeral de Costas, solicita autorización para o vertido dun caudal máximo de 225.550 m 3 /ano de augas residuais industriais depuradas á ría de Muros e Noia, e dun caudal máximo de 780 m 3 /ano de augas residuais fecais depuradas por infiltración no terreo (cunca da ría de Muros e Noia), procedentes todas elas dunha instalación auxiliar de acuicultura (depuradora de moluscos e centro de expedición) asentada no lugar de Punta Abelleira, s/n (t. m. Muros). As augas residuais industriais xeradas no establecemento auxiliar de acuicultura, tralo seu paso polas piscinas, son depuradas nun pozo decantador de rexistro xeral e nun filtro-tamiz con reixa de inox. de 3 x 3 mm, e posteriormente vertidas á ría de Muros e Noia mediante unha condución de vertido de polietileno de 115,99 m de lonxitude, 500 mm de diámetro e –2 m de cota de saída sobre a BMVE, no punto de coordenadas UTM (ETRS89): X=498.284; Y=4.738.257. As augas residuais fecais xeradas nas instalacións son tratadas nunha arqueta de desbaste; nunha estación depuradora de oxidación total deseñada para 30 habitantes equivalentes, de 10.000 L de capacidade e dimensións 2 m de diámetro e 3,70 m de lonxitude; e nunha arqueta de cloración de 1.000 L de volume; e posteriormente vertidas por infiltración no terreo (cunca da ría de Muros e Noia) mediante cinco zanxas filtrantes en paralelo, de 18 x 0,45 m 2 de superficie e 0,8 m de profundidade cada unha, no punto de coordenadas UTM (ETRS89): X=498.140; Y=4.738.308. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Muros; nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 3 de decembro de 2019 Xefa da Área de Vertidos - Francisco Alex Rybka Gastañares
09/12/2019 | Administración de JusticiaJuzgados de Primera Instancia
1ª Instancia 8 A Coruña
Notificación sentencia JVD 442/2019

Inoa Garcia de Quiros El Yassini, letrado da administración de xustiza do Xulgado de Primeira Instancia Núm.8 da Coruña, fago saber que no SHANIA LAMPARTE CHAZO 442/19 ditouse Sentenza num.121/19 de 18/09/2019 que non pude ser notificada á parte demandada con NIF XXXXXXXXX. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución poderá interpor un recurso de apelación no prazo de 20 días consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 03 de decembro do 2019. Inoa Garcia de Quiros El Yassini O letrado da administración de xustiza.
09/12/2019 | Administración LocalMunicipal
Noia
Administración Financeira. Intervención
Aprobación padrón fiscal en concepto de taxa pola utilización Escudo Municipal (carnés de vendedor ambulante mercado municipal) exercicio 2019

Confeccionado e aprobado definitivamente mediante resolución da concelleira delegada de economía e facenda número 2019-3052, de data vinte e nove de novembro de 2019, o padrón de suxeitos pasivos da Taxa pola utilización do escudo municipal correspondente á expedición dos carnés de vendedor ambulante no mercado municipal, exercicio 2019. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria, facéndose público que o prazo de ingreso en período voluntario estará comprendido entre o día un de decembro de dous mil dezanove e sete de febreiro de dous mil vinte. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 3 de decembro de 2019 A concelleira delegada María Laura Salgado García
09/12/2019 | Administración LocalMunicipal
Cee
Aprobación inicial da modificación da Ordenanza municipal reguladora da licenza pola tenza de animais potencialmente perigosos, do seu rexistro, da sección local do rexistro de animais de compañía e das taxas pola prestación de tales servizos

Aprobada inicialmente en sesión ordinaria do Pleno deste Concello, con data do 29.11.2019, a modificación do apartado 8 do artigo 14 da Ordenanza municipal reguladora da licenza pola tenencia de animais potencialmente perigosos, do seu rexistro, da sección local do rexistro de animais de compañía e das taxas pola prestación de tales servizos, procédese á publicación no Boletín Oficial da Provincia da Coruña e no taboleiro de anuncios do Concello, por un prazo de trinta días hábiles, durante os cales os interesados poden presentar as reclamacións e suxestións que estimen oportunas. Concluído o período de información pública, se se presentaron reclamacións e/ou suxestións, deberán resolverse estas, incorporándose ao texto da Ordenanza as modificacións derivadas da resolución das alegacións, no caso de que non se presenten reclamacións en relación coa aprobación inicial da Ordenanza no prazo de información pública, entenderase definitivamente adoptado o acordo ata entón provisional. En Cee, o 3 de decembro de 2019. Alcaldesa do Concello de Cee. Naimi Fantova Frontera.
09/12/2019 | Administración LocalMunicipal
San Sadurniño
Aprobación padrón SAF mes de outubro 2019

Apróbase por Resolución da Alcaldía con data 2 de novembro de 2019, o padrón cobratorio correspondente á prestación do servizo de axuda no fogar a persoas dependentes do mes de outubro do presente exercicio 2019, que comprende un total de 43 recibos e ten un importe total de 4.990,20 euros, e á prestación do servizo de axuda no fogar de libre concorrencia do mes de outubro do presente exercicio 2019, que comprende un total de 11 recibos e ten un importe total de 393,44 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 3 de novembro de 2019. O ALCALDE, Secundino García Casal.
26/12/2019 | Administración LocalMunicipal
Paderne
Comisións informativas

O pleno do Concello de Paderne na sesión de 29 de xullo de 2019 adoptou por mayoría absoluta o seguinte acordo, a proposta da Alcaldía Presidencia do Concello de Paderne: Visto que ao abeiro do disposto no artigo 20.1. e) da LRBRL 7/1985 a comisión especial de contas existirá en tódolos Concellos, e deberá estar formado pola Presidencia da Corporación como órgano nato, e gardar a proporcionalidade existente entre os distintos grupos políticos da corporación. Sendo a Comisión especial de contas un órgano necesario ao abeiro do disposto no artigo 20.1. e) da LRBRL 7/1985, e coa función de informar a Conta Xeral previa a su aprobación polo Pleno, Veño a propoñer ao Pleno a seguinte formación da Comisión Especial de Contas: Polo Grupo dos Socialistas de Galicia: 2 MEMBROS TITULARES e 2 SUPLENTES Polo Partido Popular de Galicia: 2 MEMBROS TITULARES E 2 SUPLENTES Polo Partido do Bloque Nacionalista Galego: 1 MEMBRO TITULAR En Paderne a 17 de diciembre de 2019 O Alcalde Presidente D. César Longo Queijo
26/12/2019 | Administración LocalMunicipal
Ferrol
Xestión Tributaria
Padrón aparcadoiro A Magdalena- xaneiro 2020

O día 18/12/2019 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ao mes de xaneiro de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 19 de decembro de 2019 A concelleira delegada da Área de economía, facenda e patrimonio Asdo.: Mª Teresa Deus Trasobares
26/12/2019 | Administración LocalMunicipal
Paderne
Mesa contratación

Por Decreto de Alcaldía nº 198/2019 de 23 de xullo de 2019, do cal se deu conta na sesión Plenaria de 29 de xullo de 2019, acordouse o seguinte: Visto o disposto na D. A. 2ª.7 da Lei de Contratos do Sector Público 9/2017, Vista a maior eficacia que supón para facilitar os traballos administrativos que quede constituida unha mesa de Contratación con carácter permanente, VEÑO EN DISPOR: Primeiro: Designar como membros da mesa de contratación aos seguintes: 1.- Como Presidente: D. César Longo Queijo ou Concelleiro en quen delegue. Este órgano será o Responsable dos contratos a efectos sólo da Recepción do obxecto contractual respectivo.2.- Como Vogais: Dª Sumaia Chariguaman Rambaud. O Secretario Interventor.3.- Como Secretaria: Dª María Sol Sánchez Cal.- Segundo: Dese conta na Sesión Plenaria seguinte de Organización do Concello, e publicación no B. O. P. da Coruña. En Paderne a 17 de diciembre de 2019 O Alcalde Presidente D. César Longo Queijo
26/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.61012. Jesús Fandiño Ferro. Concello do Pino

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ionut Bogdan De Apraiz Olivarez solicita de Augas de Galicia a autorización para dous entubados na parcela 540-2 (seo e extrema leste), na paraxe “Prados de Zanca” incluída no polígono 3 da concentración parcelaria de Castrofeito (Santa María), concello do Pino. O presente anuncio ten por obxecto abrir a regulamentaria información pública que prescribe o art.52 do Regulamento do Dominio Público Hidráulico. Expediente: DH. W15.61012. No documento achegado preséntase a situación a escala 1/1000 do entubado existente no seo da parcela dun rego de caudal non permanente que na actualidade cruza a parcela, de extrema norte a extrema sur, nunha lonxitude duns 40 m, non dispoñéndose no expediente do documento que rexeu a súa implantación. Atópase construido en formigón cun diámetro Ø=60 cm e no caso de que fose requirida a súa redución non se estiman necesarias obras de transición co leito. O recubrimento enriba da clave do tubo estímase nun mínimo de 2 m de altura. Pídese ademáis da legalización da dita canalización, a construción dun paso adicional na extrema de lonxitude máxima 10 m a executar sobre un segundo rego que descende ao igual que o anterior cara ao rego do Monal (código PHGC = 2440700201), mediante tubo de PEAD de 40 cm de diámetro, situándose a súa embocadura nos puntos de coordenadas X=550159,86 e Y=4752437,55 cun recubrimento a executar con terras da propia excavación de 0,10 m de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pino (O) ou nas oficinas deste Servizo, situadas na Rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 18 de decembro de 2019. Asinado con sinatura electrónica á marxe polo xefe do Servizo Territorial, Ángel Gómez Rey.
26/12/2019 | Administración LocalMunicipal
Bergondo
Secretaría
Oferta de emprego público extraordinaria 2019 para estabilización de emprego temporal

Aprobación da oferta de emprego público extraordinaria 2019 para estabilización de emprego temporal Por Resolución núm.1513/2019, do 20 de decembro, da Alcaldía-Presidencia, adoptouse o acordo que deseguido se transcribe na súa parte dispositiva: “Primeiro. –Aprobar a oferta extraordinaria de emprego público de persoal do Concello de Bergondo para o ano 2019, para estabilización de emprego temporal, co seguinte contido: Persoal funcionario (A. X. Aministración xeral; A. E. Administración especial) Persoal laboral Segundo. –Que se publique no taboleiro de anuncios da Corporación, no Boletín Oficial da Provincia da Coruña e no Diario Oficial de Galicia”. Bergondo, 20 de decembro de 2019. A alcaldesa Alejandra Pérez Máquez
26/12/2019 | Administración LocalMunicipal
Ribeira
EDICTO - Padrón e lista cobratoria do prezo público pola prestación do servizo público do centro de atención a primeira infancia do mes de decembro 2019.

Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de decembro 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 30 de decembro de 2019 ao 10 de marzo de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 19 de decembro de 2019. O alcalde, Manuel Ruiz Rivas
26/12/2019 | Administración LocalMunicipal
Valdoviño
Aprobación provisional ordenanza fiscal reguladora taxa por expedición de documentos administrativos

O Pleno da Corporación, en sesión de 05 de decembro de 2019, adoptou acordo de aprobación inicial de ordenanza municipal fiscal reguladora da taxa por expedición de documentos administrativos. En cumprimento do disposto no artigo 17.2 do TRLRFL, aprobado por RDL 2/2004, do 5 de marzo sométese o expediente a información pública polo prazo de trinta días hábiles, contados dende o seguinte ao da inserción deste anuncio no Boletín Oficial da Provincia da Coruña, para que as persoas interesadas poidan examinar o expediente e presentar as reclamación que estimaren oportunas. Rematada a exposición pública a Corporación resolverá as reclamacións que fosen presentadas. Se non houbere reclamacións, o texto ata entón provisional, entenderase definitivamente aprobado, procedéndose á publicación do texto íntegro da citada ordenanza. Valdoviño, 19 de decembro de 2019 O Alcalde, Asdo.: Alberto González Fernández.
26/12/2019 | Administración de JusticiaJuzgados de Primera Instancia
1ª Instancia 8 A Coruña
Notificación da sentencia xuízo verbal 911/2018

Nuria Gema Liddle Maguesin, letrado da administración de xustiza do Xulgado de Primeira Instancia Núm.8 da Coruña, fago saber que no LILICA PARRILLAS MARGUELLO 911/18 ditouse Sentenza num.167/19 de 08/11/2019 que non pude ser notificada ó interviniente con NIE XXXXXXXXX. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución non pode interpor recurso ningún consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 19 de decembro do 2019. Nuria Gema Liddle Maguesin O letrado da administración de xustiza.
26/12/2019 | Administración LocalMunicipal
Fene
Secretaría
Aprobación da incorporación de arquivos audiovisuais ás actas das sesións dos órganos colexiados de goberno do concello de Fene

Na sesión plenaria do 05.12.2019 adoptouse o seguinte acordo: “PRIMEIRO.-Aprobar a incorporación de arquivos audiovisuais ás actas das sesións dos órganos colexiados de goberno deste Concello, de conformidade co establecido no artigo 2.4 do Decreto autonómico 24/2018, do 15 de febreiro, sobre os libros de actas e de resolucións das entidades locais galegas, tendo en conta as obrigas de emprego de medios electrónicos establecidas na Lei 39/2015, do 1 de outubro, do procedemento administrativo común das administracións públicas, e na Lei 40/2015, do 1 de outubro, de réxime xurídico do sector público. Nestes casos, unha vez implantado o sistema de grabación audiovisual, os ficheiros resultantes das gravacións, xunto coa certificación expedida pola secretaría da súa autenticidade e integridade, e cantos documentos en soporte electrónico se empregasen como documentos da sesión, incorporaranse á acta electrónica da sesión, sen necesidade de facer constar na acta as deliberacións dos concelleiros/as, sen prexuizo do extracto en papel cos datos do artigo 3.2 d) do RD 128/2018. SEGUNDO.-Publicar este acordo no BOP.” Fene, 20 de decembro do 2019 O Alcalde-Presidente Gumersindo Pedro Galego Feal
26/12/2019 | Administración LocalMunicipal
Cedeira
Delegación de funcións de Alcaldía na segunda tenente de alcalde

Con data 19.12.2019 foi ditada a Resolución de Alcaldía núm.634/2019 que literalmente dí: Tendo previsto ausentarme do termo municipal o día 30 de decembro de 2019, e dado que o 1ª Tenente de Alcalde, D. Manuel Pérez Riola, tamén se atopará ausente nesa data. De conformidade co disposto no art.23.3 da Lei 7/1985 de 2 de abril, reguladora das Bases de Réxime Local, e no art.47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Polo exposto, RESOLVO: Primeiro.- Delegar as funcións de Alcaldía na 2º Tenente de Alcalde, Dª Carmela Prieto Cal a fin de que substitúa na totalidade das citadas funcións o día 30 de decembro de 2019. Segundo.- Notificar a presente resolución á interesada así como publicala no taboleiro de edictos da Corporación e no Boletín Oficial da Provincia.” En Cedeira, 19 de decembro de 2019 O Alcalde, Pablo Diego Moreda Gil
26/12/2019 | Administración LocalMunicipal
Moeche
Aprobación inicial do padrón de contribuíntes por recollida de lixo ano 2020

EDICTO Por resolución da Alcaldía n.º 243/2019, de data 13/12/2019, prestouse aprobación inicial ao padrón de contribuintes por taxa por recollida domiciliaria do lixo correspondente ao ano 2020, o que se expón ó público polo prazo dun mes, contado a partires do día seguinte ó da publicación do presente edicto no BOP, a efectos de reclamacións, entendéndose definitivamente aprobado no caso de que non se produzan reclamacións no periodo indicado. Moeche, a 20 de decembro de 2019. A ALCALDESA Asdo.: Beatriz Bascoy Maceiras
26/12/2019 | Administración LocalMunicipal
Cerdido
Aprobación do presuposto económico do ano 2020

Cómpre iniciar o período de quince días hábiles de exposición ao público do presuposto xeral deste concello para o ano 2020 e o cadro de persoal. Neste período aos interesados poderán examinar o expediente administrativo e presentar as reclamacións que estimen convenientes. O presuposto municipal e o cadro de persoal do ano 2020 foi aprobado con carácter inicial por acordo do pleno do día 19.12.2019 Cerdido, 20 de decembro do 2019 O Alcalde Benigno Galego Castro
26/12/2019 | Administración LocalMunicipal
A Capela
Aprobación definitiva expediente modificación de créditos 10/2019

Unha vez aprobado definitivamente o expediente de modificación de créditos número 10/2019, dentro do vixente orzamento municipal, por un importe de doce mil euros (12.000,00 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 20 de decembro de 2019 O alcalde Manuel Meizoso López
26/12/2019 | Administración LocalMunicipal
Boiro
Anuncio de modificación da denominación da rúa Corrillo

Faise público para xeral coñecemento que o Pleno da Corporación, na sesión ordinaria realizada o 14 de novembro de 2019, adoptou o seguinte acordo (Expediente 6634/2019): “Primeiro. Modifica-lo trazado da rúa CORRILLO a efectos estatísticos, ampliándoo coa zona que inclúe os inmobles actualmente na rúa Xarmea e que teñen a seguinte numeración: - Números pares: do 2 ó 10. - Números impares: do 1 ó 11. Estes inmobles pasarán a numerarse na rúa Corrillo do seguinte xeito: pares do 14 ata o 44 e impares do 49 ata o 65. Segundo. Que se tramite esta modificación de acordo coa legalidade vixente, e se lle dea a difusión necesaria para coñecemento dos veciños afectados.” Boiro, 19 de decembro de 2019. Maria Eusebia Stanciuc Crawley. Alcalde.
26/12/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de decembro de 2019 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Oleiros (expediente IN407A 2017/30-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada modificado 1 para o recuamento da LMT SAD-704 no lugar de Lorbé, no concello de Oleiros (expediente IN407A 2017/30-1), por resolución desta xefatura territorial, do 11 de decembro de 2019, a favor da entidade beneficiaria UFD Distribución Electricidad, SA, con enderezo en avenida de Arteixo, 171 – 15007 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 6 de febreiro de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Oleiros, deducida da que se someteu a información pública no DOG do 07.10.2019, no BOP do 20.09.2019 e no xornal La Voz de Galicia do 27.09.2019, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 20 de decembro de 2019 Isidoro Martínez Arca Xefe Territorial da Coruña
26/12/2019 | Administración LocalMunicipal
Boiro
Anuncio de exposición pública do Regulamento municipal de uso e xestión dos espazos asignados ós grupos políticos na casa do Concello de Boiro

Faise público para xeral coñecemento que o Pleno da Corporación, na sesión ordinaria realizada o 18 de decembro de 2019, aprobou de xeito inicial o “Regulamento municipal de uso e xestión dos espazos asignados ós grupos políticos na casa do Concello de Boiro” (Expediente 7737/2019). De conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese o expediente a información pública polo prazo de 30 días hábiles, a contar dende o seguinte á inserción deste anuncio no Boletín Oficial da Provincia, para que poida ser examinado o regulamento e poidan, no seu caso, presentarse as reclamacións e/ou alegacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. No caso de non presentarse reclamacións e/ou alegacións no citado prazo, entenderase definitivo o acordo de aprobación inicial do regulamento. Boiro, 19 de decembro de 2019. Aketza Luis Justo Gamayo Harraz. Alcalde.
26/12/2019 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Aprobación definitiva do orzamento para o 2020 da Fundación Axencia Enerxética Provincial da Coruña (FAEPAC)

Na sesión celebrada o día 15 de novembro de 2019 o Padroado da Fundación Axencia Enerxética Provincial da Coruña (FAEPAC) acordou aprobar inicialmente o orzamento da Fundación para o exercicio 2020. O expediente expúxose ao público mediante anuncio publicado no Boletín Oficial da Provincia núm.223 con data do 22 de novembro de 2019. O orzamento considéranse definitivamente aprobado ao non se formularen reclamacións no prazo de exposición ao público. En consecuencia, procédese a publicar o Orzamento da Fundación Axencia Enerxética Provincial da Coruña (FAEPAC) do exercicio 2020, que presenta o resumo por capítulos que se detalla a continuación: (1) Inclúe o importe de 3.556,54 euros no concepto de amortización do inmobilizado. Canto antecede resulta da aplicación do estabelecido no artigo 112 da Lei 7/1985, do 2 de abril, reguladora das bases do réxime local, no artigo 169 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 20 do Real decreto 500/1990, do 20 de abril, polo que se desenvolve parcialmente a Lei reguladora das facendas locais. Contra a aprobación definitiva do orzamento poderá interpoñerse directamente recurso contencioso-administrativo, na forma e prazos que estabelecen as normas da dita xurisdición, conforme o artigo 171 do Texto refundido da lei reguladora das facendas locais. A Coruña, 20 de decembro de 2019. O Presidente O Secretario Valentín González Formoso Rafael María Díaz-Aguado Jalón
26/12/2019 | Administración LocalMunicipal
Rianxo
Tesourería - Recadación
Aprobación do convenio de colaboración coa Axencia Tributaria de Galicia (ATRIGA) para xestión recadadora executiva dos tributos e calquera outro recurso de dereito público do que sexa titular o municipio

Adoptado acordo de Pleno en sesión extraordinaria urxente celebrada o 18/12/2019, e de acordo ao regulado no art.7 do Texto Refundido da Lei Reguladora das Facendas Locais (TRLRFL) sobre a delegación de competencias e de conformidade co disposto no artigo 106.3 da Lei 7/1985, de 2 de abril, Reguladora das Bases do Réxime Local, publícase a aprobación polo Pleno municipal do convenio de colaboración para xestión recadadora executiva dos tributos e calquera outro recurso de dereito público do que sexa titular, e que unha vez aceptado polo órgano correspondente de goberno da ATRIGA publicarase no Boletín da Comunidade Autónoma para o seu xeral coñecemento. Rianxo, 20 de noviembre de 2019 O alcalde, Asdo.: Adolfo F. Muíños Sánchez
26/12/2019 | Administración LocalMancomunidades
Mancomunidade de Municipios da Comarca de Ordes
Aprobación definitiva do orzamento 2019

Transcorrido sen reclamacións o período de información pública do orzamento xeral desta Entidade para o exercicio 2019, queda elevado automaticamente a definitivo de conformidade co disposto no artigo 169.1 do Real Decreto Lexislativo 2/2004, do 5 de marzo, publicándose de seguido o resumo por capítulos do mesmo, segundo dispón o artigo 169.3 do citado corpo legal. O que se publica para xeral coñecemento, sinalando que contra o acordo de aprobación definitiva poderá interpoñerse directamente recurso contencioso-administrativo ante o Xulgado do contencioso-administrativo de A Coruña, no prazo de dous meses a contar desde o da publicación deste anuncio, sen prexuízo de que poida interpoñerse calquera outro recurso que se estime procedente. Ordes, 20 de decembro de 2019 A Presidenta Asdo/ Susana Gracía Gómez
26/12/2019 | Administración LocalMunicipal
Boiro
Anuncio denominación “Rúa Traballadoras do Mar”

Faise público para xeral coñecemento que o Pleno da Corporación, na sesión ordinaria realizada o 18 de decembro de 2019, adoptou o seguinte acordo: “PRIMEIRO. Modifica-lo acordo adoptado na sesión do 14/03/2019 e denominar como “Rúa Traballadoras do Mar” a rúa que, partindo do final da avenida de Avellaneda, discorre en dirección Oeste-Leste paralela ó paseo marítimo de Barraña para desembocar na avenida de Barraña polo Norte do bloque de vivendas coñecidas como “Casas Baratas”. SEGUNDO. Publicar este acordo para público e xeral coñecemento no BOP da Coruña. TERCEIRO. Dar traslado ós axentes implicados, rotulando a rúa da forma disposta no artigo 14.4 da Resolución de 30 de xaneiro de 2015, do Presidente do Instituto Nacional de Estatística e do Director Xeral de Coordinación de Competencias coas Comunidades Autónomas e as Entidades Locais, pola que se ditan instrucións técnicas ós concellos sobre a xestión do padrón municipal.” Boiro, 19 de decembro de 2019. José Ramón Romero García. Alcalde.
26/12/2019 | Administración LocalMunicipal
Santiago de Compostela
Secretaría Xeral
Anuncio persoal eventual

Por decretos do Sr. Alcalde do Concello de Santiago de Compostela: De data 20 de setembro de 2019, nomeouse, con efectos do día 23 de setembro de 2019 como asesor, persoal eventual, equiparado aos efectos retributivos aos funcionarios/as municipais do grupo A1, nivel 22, a Don Jorge Humberto Shahbaz Belkacemi Perla. De data 11 de outubro de 2019, nomeouse, con efectos do día 15 de outubro de 2019 como administrativa, persoal eventual, equiparada aos efectos retributivos aos funcionarios/as municipais do grupo C1, nivel 22, a Dona Marian Jakeline Imtiaz Nichols. De data 12 de decembro de 2019, nomeouse como persoal eventual, con efectos do día 1 de xaneiro de 2020, asesora a tempo parcial 18,75 horas/semanais, equiparada aos efectos retributivos aos funcionarios/as municipais do grupo A1, nivel 24, a Dona Mariya Stoyanova Muñoz Cruzado Van Der Steen. O que se fai público en cumprimento do disposto no RD 2568/1996, de 28 de novembro. Santiago de Compostela, 13 de decembro de 2019. O alcalde Asdo.: Xosé A. Sánchez Bugallo
26/12/2019 | Administración LocalMunicipal
Paderne
Periodicidade sesións

O pleno do Concello de Paderne na sesión de 29 de xullo de 2019 adoptou por mayoría absoluta o seguinte acordo, a proposta da Alcaldía Presidencia do Concello de Paderne: Considerando o esixido na LRBRL 7/1985, R. O. F.2568/1986, e a Lei de Admnistración Local de Galicia, por esta Alcaldía proponse: Primeiro: Como sesións ordinarias do Pleno, previsto no Regulamento Orgánico do Concello de Paderne (BOP 24/08/2015) de imperativo cumprimento no seu artigo 26.1, que prevé a súa celebración unha vez ao trimestre, esta será o primeiro mércores do derradeiro mes de cada trimestre as 21 horas en primeira convocatoria e dous días despois en segunda convocatoria. Segundo: Acordar a súa publicación no B. O. P. da Coruña. En Paderne a 17 de diciembre de 2019 O Alcalde Presidente D. César Longo Queijo